Kokšaltau
Kokšaltau (kirg. Какшаал Тоо) – kalnagūbris Tianšanio kalnų sistemoje, driekiasi iš rytų į vakarus ~400 km ir sudaro Kirgizijos–Kinijos valstybinę sieną. Aukštis – iki 7439 m (Pergalės viršukalnė, aukščiausia Kirgizijoje). Kalnai sudaryti iš molingų skalūnų, smiltainio, klinties, granitinių intruzijų. Būdingas aukštikalnių reljefas. Pietiniuose šlaituose plyti stepės, šiauriniuose – aukštikalnių pievos ir pievinės stepės. Yra ledynų, jų bendras plotas 983 km².